Document ID: /roh_data/filtered/fineweb-2-filterrobots_roh.jsonl.gz/31501

Uschè gronda na saja la differenza tranter il diever da carburant inditgà ed il diever effectiv anc mai stada, ha ditg il manader da fatschenta da ICCT Peter Mock. Quest consum pli aut muntia pli auts custs per ils automobilists, ma era ina pli gronda impestaziun da l'ambient.
Ina raschun per quella gronda differenza sajan las circumstanzas da mesiraziun. Per las indicaziuns dals constructurs vegnian ils tests fatgs en labors. Il diever effectiv mesira l'institut independent dentant en il traffic real.
L'Uniun europeica ha fixà cunfins d'emissiuns da CO2 pli severs per l'onn 2021. Tenor ina analisa da la societad da cussegliaziun MSCI possia dentant strusch in constructur d'autos tener en quella limita.
RR novitads 12:00
ICCT
L'ICCT è l'institut da perscrutaziun independent ch'ha revelà il scandal da diesel tar il concern dad autos VW en ils Stadis Unids da l'America avant dus onns.